|  |
| --- |
| Kontrakt om konsulentydelse vedrørende udførelse af teknisk revision af energimærkningsordningen 2018 |

Bilagsfortegnelse

1. : Opgavebeskrivelse, se bilag a-c

# Parterne

Nærværende Kontrakt er indgået mellem

[…]

[…]

[…]

EAN-Nummer:

(herefter benævnt ”Styrelsen”)

og

[…]

[…]

[…]

CVR.nr.: […]

(herefter benævnt ”Leverandøren”)

(enkeltvis benævnt ”Parten” og samlet ”Parterne”)

# Definitioner

Ved Arbejdsdag forstås mandag til fredag bortset fra hel­ligdage, juleaftensdag, nytårsaftensdag og grundlovsdag.

Ved Dag forstås kalenderdag.

Ved Kontrakten forstås nærværende kontrakt og Bilag med alle senere ændringer og tillæg.

# Leverandørens ydelser

## Opgavens indhold og omfang

Leverandøren er forpligtet til at levere de ydelser, der fremgår af Kontrakten. Leverandøren skal udføre alle de i Kontrakten beskrevne opgaver samt opgaver, der indgår som en naturlig del heraf. Opgavebeskrivelsen indgår som Bilag 1 til denne kontrakt og angiver den opgave, som Leverandøren skal varetage.

Såfremt der i Kontraktens løbetid opstår tvivl om opgavens omfang, er Leverandøren forpligtet til øjeblikkeligt skriftligt at orientere Styrelsen herom.

# Leveringssted

Leverancer ved opfyldelse af Kontrakten skal leveres på Styrelsens adresse i elektronisk form.

Leverandøren skal møde op hos Styrelsen og/eller tredjemand i nødvendigt omfang til udførelse af de af kontrakten omfattede opgaver, samt såfremt det i øvrigt viser sig nødvendigt for, at Leverandøren kan opfylde Kontrakten.

# Tidsplan

Leverandøren skal udføre opgaven i overensstemmelse med den overordnede tidsramme i Styrelsens opgavebeskrivelse, jf. Bilag 1.

Leverandøren kan ikke foretage ændringer i tidsplanen uden forudgående skriftlig aftale med Styrelsen.

# Leverandørens bemanding

## Generelt

Leverandøren er forpligtet til i hele Kontraktens løbetid at opretholde den til udførelsen af opgaven fornødne kapacitet og viden i sin bemanding. Leverandøren skal sikre, at der til enhver tid vil blive stillet de nødvendige ressourcer til rådighed for opfyldelsen af Kontrakten.

[Angivelse af allokerede personer og beskrivelse af deres opgave og deltagelse i opfyldelsen af Kontrakten]

Leverandøren skal stille [den/de allokerede personer] til rådighed for udførelsen af opgaven.

Såfremt Leverandøren ikke løser opgaverne med den tilstrækkelige kvalitet og under overholdelse af de aftalte frister, skal Leverandøren tilpasse opgavens bemanding, jf. punkt 12.

## Udskiftning af medarbejdere

Leverandøren skal af hensyn til kontinuiteten og kvaliteten i arbejdet i videst muligt omfang undgå udskiftning af personer allokeret til opgaven. Allokerede personer hos Leverandøren må kun udskiftes efter godkendelse af Styrelsen. Leverandøren skal efter Styrelsens anmodning udskifte en allokeret person, såfremt Styrelsens anmodning er rimeligt begrundet.

Ved udskiftning af en allokeret person skal den nye person mindst have samme kvalifikationer som den udskiftede person. Dette godtgøres ved forevisning af CV for den nye person. Udskiftningen må ikke påføre Styrelsen omkostninger og må ikke føre til forsinkelser i opfyldelsen af Kontrakten.

# Samarbejde og Styrelsens medvirken

## Samarbejde

Styrelsens kontaktperson er [angiv navn].[angiv evt. Styrelsens opgaveansvarlige].

Leverandørens kontaktperson er [angiv navn].

Styrelsen skal løbende holdes orienteret om konsulentopgavens fremdrift og skal forelægges foreløbige resultater fra undersøgelser, der foretages i forbindelse med opgaven.

Leverandøren har pligt til straks at underrette Styrelsen, såfremt der under arbejdet opstår tvivl om opgavens forudsætninger, formål eller gennemførelse.

# Habilitet

Af hensyn til uafhængigheden, troværdigheden og pålideligheden ved opgavens udførelse er Leverandøren forpligtet til at drage omsorg for, at hverken Leverandøren eller de hos Leverandøren ansvarlige og deltagende medarbejdere yder eller har ydet rådgivning til klienter i forbindelse med opgaver, som vil kunne medføre tvivl om Leverandørens habilitet.

Tilsvarende er Leverandøren forpligtet til at drage omsorg for, at Leverandørens og dennes ansattes ejerinteresser eller tilsvarende interesser i selskaber eller virksomheder ikke vil kunne medføre tvivl om Leverandørens habilitet.

Leverandøren skal straks give meddelelse til Styrelsen, såfremt der måtte opstå forhold, som kan give anledning til tvivl om Leverandørens uafhængighed og habilitet.

# Myndighedskrav og arbejdsklausul

## Myndighedskrav

Leverandøren indestår for, at Leverandørens ydelser opfylder alle relevante myndighedskrav, således som disse foreligger ved Kontraktens underskrivelse og senere.

## Arbejdsklausul

Leverandøren skal sikre, at ansatte hos leverandører og eventuelle underleverandører, som medvirker til at opfylde kontrakten, er sikret løn (herunder særlige ydelser), arbejdstid og andre arbejdsvilkår, som ikke er mindre gunstige end dem, der gælder for arbejde af samme art i henhold til en kollektiv overenskomst indgået for det pågældende faglige område mest repræsentative arbejdsmarkedsparter i Danmark og som gælder på hele det danske område. Leverandøren og eventuelle underleverandører skal sikre, at de ansatte får oplysninger om de vilkår der følger af arbejdsklausulen. Ved opfyldelse af kontrakten forstås arbejde udført i Danmark m.h.b.p. kontraktens opfyldelse.

Ordregiver kan til enhver tid udbede sig relevant dokumentation for, at løn- og arbejdsvilkår for arbejdstagerne lever op til de forpligtelser, som arbejdsklausulen fastsætter. Ordregiver kan således kræve at Leverandøren efter skriftligt påkrav herom indenfor 30 Arbejdsdage fremskaffer relevant dokumentation såsom løn- og timsedler, lønregnskab og ansættelseskontrakter fra såvel egne som eventuelle underleverandørers arbejdstagere. Hvis Leverandøren ikke leverer den nævnte dokumentation, eller dokumentationen mangler et eller flere relevante forhold, kan ordregiver stille krav om en uddybende redegørelse fra leverandøren inden for en frist på yderligere 30 Arbejdsdage. Hvis leverandøren ikke leverer en fyldestgørende redegørelse kan ordregiver hæve kontrakten.

Ordregiver kan til brug for sin vurdering af om Leverandøren eller underleverandører har overholdt klausulen søge rådgivning hos relevante arbejdsgivere- og/eller arbejdstagerorganisationer.

Hvis Leverandøren ikke overholder sine forpligtelser i medfør af arbejdsklausulen, og hvis dette medfører et berettiget krav på yderligere løn fra arbejdstageren kan Ordregiver tilbageholde vederlag med henblik på at tilgodese sådanne krav.

# Vederlag

Det samlede vederlag for konsulentopgaven udgør kr. [angiv det aftalte beløb] eksklusiv moms.

Vederlaget inkluderer alle Leverandørens omkostninger, herunder eventuelle omkostninger til rejser, ophold og forplejning, kontorhold og materialeproduktion mv. Leverandøren er således ikke berettiget til yderligere vederlag, ud over hvad der er fastlagt i denne Kontrakt.

# Fakturering og betalingsbetingelser

Fakturering skal i ske i henhold til de enhver tid gældende regler om elektronisk afregning med offentlige myndigheder.

Fakturering sker månedsvist bagud på baggrund af forelæggelse af fyldestgørende faktura. Faktura sendes til Styrelsen.

Vederlaget forfalder til betaling 30 Dage efter, Leverandøren har afsendt fyldestgørende faktura.

# Garantier

Leverandøren indestår for, at Leverandøren i udførelsen af sine ydelser opfylder alle krav efter Kontrakten samt kravene til god skik inden for det pågældende brancheområde, og at ydelserne vil blive udført på et sådant professionelt og fagligt kvalificeret niveau, som Styrelsen med føje kan forvente i henhold til Kontrakten.

*[Garantier bør tilrettes og eventuelt suppleres efter, hvad der er væsentligt for den konkrete ydelse.]*

Leverandøren indestår for i hele kontraktperioden at opretholde den til udførelsen af opgaven fornødne kapacitet og viden, herunder i form af kvalificerede medarbejdere.

Leverandøren garanterer endvidere for sin habilitet i overensstemmelse med kontraktens punkt 8.

Leverandøren indestår for, at den til enhver tid gældende lovgivning for medarbejderne, herunder lovgivning om opholdstilladelse, ansættelsesbeviser og skat, er overholdt for samtlige medarbejdere beskæftiget med udførelse af Kontrakten. Leverandøren indestår endvidere for, at alle ydelser omfattet af Kontrakten i øvrigt opfylder alle relevante myndighedskrav og love, herunder regler til arbejdsmiljø, således som disse foreligger ved Kontraktens underskrivelse og senere, jf. punkt 9.

Leverandøren indestår for, at Leverandøren under opfyldelsen af Kontrakten ikke krænker tredjemands rettigheder, herunder ejendomsret eller immaterielle rettigheder. Leverandøren skal holde Styrelsen skadesløs for ethvert krav, der måtte blive rejst af tredjepart for påstået krænkelse af patenter, licenser, mærke- og mønsterbeskyttelse, copyright, knowhow og lignende materielle rettigheder, jf. punkt 18.

Leverandøren garanterer at ville behandle alt modtaget materiale og alle oplysninger om opgaven med absolut diskretion. Leverandøren har pligt til at overholde de sikkerhedsprocedurer m.m., som udvikles og/eller aftales mellem Parterne i forbindelse med opgavens løsning, jf. punkt 20.

# Misligholdelse

## Generelt

Hvor ikke andet følger af bestemmelserne i nærværende Kontrakt, gælder dansk rets almindelige regler om beføjelser i anledning af en Parts misligholdelse, herunder reglerne om forholdsmæssigt afslag.

## Forsinkelse

Overskrider Leverandøren fristen angivet i Bilag 1, foreligger der forsinkelse.

Såfremt Leverandøren må forudse, at der er risiko for forsinkelse, skal Leverandøren straks underrette Styrelsen herom, om baggrunden herfor, samt om den forventede tidsmæssige forsinkelse.

Når forsinkelse indtræder, eller forsinkelse må påregnes, påhviler det Leverandøren straks at foretage effektive skridt til at overvinde forsinkelsen eller – hvis dette ikke er muligt – at begrænse denne.

Såfremt Leverandørens arbejde forsinkes som følge af mangelfuld medvirken fra Styrelsen, er Leverandøren forpligtet til straks at advisere Styrelsen herom. Adviseres Styrelsen ikke straks, fortaber Leverandøren retten til at gøre indsigelser begrundet i forsinkelser, der skyldes dette forhold, gældende.

## Mangler ved Leverandørens ydelser

Der foreligger en mangel, hvis Leverandørens varetagelse af opgaver i henhold til Kontrakten ikke opfylder de krav, der fremgår af Kontrakten, eller ikke i øvrigt svarer til, hvad Styrelsen med føje kunne forvente.

I tilfælde af mangler skal Leverandøren træffe alle nødvendige foranstaltninger til at afhjælpe manglerne hurtigst muligt.

Styrelsen kan kræve, at der skal ske et forholdsmæssigt afslag i det samlede vederlag, som Leverandøren er berettiget til i henhold til Kontrakten, såfremt Leverandøren ikke har draget omsorg for at afhjælpe manglerne hurtigst muligt.

## Ophævelse

Styrelsen kan straks ophæve Kontrakten helt eller delvist, såfremt der foreligger væsentlig misligholdelse.

Følgende forhold, men ikke begrænset dertil, anses altid for væsentlig misligholdelse, der berettiger Styrelsen til at ophæve Kontrakten:

1. Såfremt Leverandøren ikke opfylder garantierne i punkt 12, og Leverandøren ikke har afhjulpet manglerne inden for rimelig tid efter modtagelse af skriftligt påkrav herom.
2. Såfremt misligholdelser, der hver for sig ikke udgør en væsentlig misligholdelse, samlet set er væsentlige for Styrelsen.
3. Leverandørens konkurs, såfremt konkursboet ikke på baggrund af skriftlig henvendelse fra Styrelsen uden ugrundet ophold tilkendegiver, at boet indtræder i Kontrakten.
4. Leverandøren tages under rekonstruktionsbehandling.
5. Leverandørens åbning af forhandlinger om akkord eller væsentligt forringede økonomiske forhold i øvrigt, der bringer Kontraktens rette opfyldelse i fare*.*
6. Leverandørens ophør med den virksomhed, som Kontrakten vedrører, eller indtræden af andre omstændigheder, der bringer Kontraktens rette opfyldelse i alvorlig fare.

I tilfælde af Styrelsens ophævelse af Kontrakten skal Leverandøren tilbagebetale det allerede modtagne vederlag med fradrag for vederlag for ydelser, som er godkendt af Styrelsen, og med fradrag i det omfang Styrelsen beslutter helt eller delvist at overtage det indtil da udførte arbejde med henblik på opgavens færdiggørelse, eventuelt med bistand fra tredjemand, jf. punkt 22.

# Leverandørens erstatningspligt

Leverandøren er erstatningspligtig over for Styrelsen efter dansk rets almindelige regler. Erstatningspligten omfatter ikke driftstab, tabt avance eller andet indirekte tab.

Leverandørens erstatningspligt er maksimeret til et beløb svarende til det samlede vederlag, jf. punkt 10.

Begrænsningen gælder endvidere kun, såfremt tabet ikke kan henføres til grov uagtsomhed eller forsætlige forhold hos Leverandøren.

# Forsikring

Leverandøren har dansk rets almindelige arbejdsgiveransvar for de til opgaven allokerede medarbejdere.

Leverandøren skal i hele Kontraktens løbetid opretholde en ansvarsforsikring, der dækker Leverandørens erstatningsansvar.

Enhver allokeret person, som i henhold til Kontrakten skal udføre arbejde for Styrelsen, uanset om den pågældende er ansat hos Leverandøren, hos en underleverandør eller arbejder freelance el.lign., skal være dækket af en ansvarsforsikring. Leverandøren forpligter sig til at sikre, at denne dækning til enhver tid er på plads.

Leverandøren skal på anmodning fra Styrelsen dokumentere, at kravene til ansvarsforsikring er opfyldt.

# Styrelsens forhold

Om Styrelsens misligholdelse gælder dansk rets almindelige regler. Driftstab, tabt avance eller andet indirekte tab erstattes ikke.

Såfremt Styrelsen misligholder sine betalingsforpligtelser i henhold til denne Kontrakt, er Leverandøren berettiget til rente i overensstemmelse med rentelovens regler.

Leverandøren er endvidere berettiget til at ophæve Kontrakten delvist over for Styrelsen med virkning for fremtidige ydelser, såfremt Leverandøren over for Styrelsen skriftligt har afgivet påkrav om, dels at Styrelsen på nærmere specificeret måde har misligholdt sine betalingsforpligtelser, dels at manglende betaling inden 30 Dage vil medføre, at Kontrakten ophæves over for Styrelsen, såfremt Styrelsen ikke har opfyldt sine betalingsforpligtelser inden fristens udløb.

Styrelsens erstatningsansvar er maksimeret på samme måde som Leverandørens, jf. punkt 14*.*

# Force majeure

Hverken Leverandøren eller Styrelsen skal i henhold til denne Kontrakt anses for ansvarlige over for den anden Part, for så vidt ansvaret skyldes forhold, der ligger uden for Partens kontrol, og som Parten ikke ved Kontraktens underskrift burde have taget i betragtning og ej heller burde have undgået eller overvundet. Forhold hos Leverandøren, som denne ved et sædvanligt og rimeligt beredskab kan undgå, er ikke at betragte som force majeure, herunder i forhold til interne strejker og sygdom.

Force majeure ved forsinkelse kan højst gøres gældende med det antal Arbejdsdage, som force majeure situationen varer. Hvis en tidsfrist for Leverandøren udskydes på grund af force majeure, udskydes de betalinger, der knytter sig dertil, tilsvarende, uden at Leverandøren har krav på renter.

Force majeure kan kun påberåbes, såfremt den pågældende Part har givet skriftlig meddelelse herom til den anden Part senest 10 Arbejdsdage efter, at force majeure er indtrådt.

Den Part, der ikke er ramt af force majeure situationen, er berettiget til at opsige Kontrakten, såfremt en aftalt tidsfrist overskrides med 20 Arbejdsdage som følge af force majeure situationen. I tilfælde af en sådan opsigelse er Leverandøren berettiget til vederlag for allerede leverede ydelser inden force majeure situationens opståen. Der består derefter ingen yderligere krav mellem Parterne i medfør af Kontrakten.

# Rettigheder

## Kundespecifikke frembringelser

Styrelsen erhverver fuld ejendomsret til de data, som Leverandøren opbevarer som led i opfyldelse af kontrakten.

Styrelsen erhverver ejendomsret, ophavsret og enhver anden rettighed til eventuelle analyser, design, rapporter, dokumenter, programmer og lignende, som Leverandøren frembringer til Styrelsen som led i kontrakten, med mindre andet er aftalt mellem Styrelsen og Leverandøren.

Ligeledes har Styrelsen alle rettigheder til domænenavne, e-mail adresser, telefonnumre samt al korrespondance, referater, interne arbejdspapirer, ansøgninger m.v., herunder i elektronisk version, der modtages eller udarbejdes af Leverandøren som led i opfyldelse af kontrakten.

Leverandøren er berettiget til at anvende den erhvervede generelle viden samt de udviklede generelle metoder og værktøjer m.v. i forbindelse med sine opgaver for andre kunder.

## Styrelsens materiale

Alt materiale, der stilles til rådighed for Leverandøren af Styrelsen, tilhører Styrelsen.

Ved kontraktens ophør skal Leverandøren overdrage alt relevant materiale, som Styrelsen har ejendomsret til.

Leverandøren skal dog opbevare materiale så længe og i det omfang, det måtte følge af præceptive retsregler. Leverandøren er endvidere berettiget til at beholde én kopi af materialet i dokumentationsøjemed.

Leverandøren er ikke berettiget til at udøve tilbageholdsret i materiale, som Styrelsen har erhvervet ejendomsret til, eller på andet grundlag nægte udlevering heraf.

# Overdragelse

Styrelsen har ret til at overdrage sine rettigheder og forpligtelser efter denne kontrakt helt eller delvist til en anden offentlig institution eller en institution, der ejes af det offentlige eller i det væsentlige drives for offentlige midler.

Leverandøren kan ikke uden Styrelsens skriftlige samtykke overdrage sine rettigheder og forpligtelser efter denne kontrakt til tredjepart. Leverandøren afholder egne eventuelle udgifter, der måtte være forbundet med overdragelsen.

# Tavshedspligt og aktindsigt

Leverandøren, dennes personale og eventuelle underleverandører samt disses personale skal iagttage ubetinget tavshed med hensyn til oplysninger, som de får kendskab til i forbindelse med opfyldelse af denne Kontrakt. Styrelsen kan forlange, at hver enkelt medarbejder skal underskrive sædvanlige tavshedserklæringer.

Visse oplysninger vil kunne være omfattet af retsregler om adgang til aktindsigt hos myndigheder inden for den offentlige forvaltning. Det betyder, at presse, borgere, konkurrenter m.fl. kan anmode om aktindsigt i de dokumenter, der behandles af offentlige myndigheder. Anmodninger om aktindsigt skal i nogle tilfælde imødekommes af ordregiver. Det indgår dog bl.a. i bedømmelsen heraf, om den virksomhed, der har afgivet oplysningerne, har bedt om, at dele af de afgivne oplysninger behandles fortroligt og i den forbindelse har indikeret, hvilke oplysninger/elementer i de afgivne oplysninger, der skal behandles fortroligt.

Såfremt der er oplysninger, som af forretningsmæssige hensyn ønskes undtaget fra aktindsigt, bedes Parten derfor angive dette. Ordregiver vil dog uanset tilkendegivelser om fortrolighed være berettiget og forpligtet til at give aktindsigt i det omfang, som følger af lovgivningen.

Leverandøren må ikke i nogen anden del af sin virksomhed gøre brug af de oplysninger, Leverandøren kommer i besiddelse af i forbindelse med varetagelse af opgaver under Kontrakten, ligesom Leverandøren ikke på nogen måde må stille oplysningerne til rådighed for tredjemand uden Styrelsens forudgående skriftlige tilladelse.

Leverandøren må ikke uden Styrelsens forudgående skriftlige tilladelse bruge Styrelsen som reference. Dog er Leverandøren berettiget til at medtage Styrelsen på en simpel referenceliste.

Leverandøren må ikke uden Styrelsens forudgående skriftlige tilladelse udsende offentlig meddelelse om denne Kontrakt eller offentliggøre noget af Kontraktens indhold.

For Styrelsens personale gælder reglerne for ansatte i den offentlige forvaltning. Rådgivere og andre, der bistår Styrelsen, pålægges tilsvarende tavshedspligt. De oplysninger, som Styrelsen, Styrelsens rådgivere eller andre, der bistår Styrelsen, får om Leverandørens forhold, vil således være underlagt disse regler.

Tavshedspligten er tillige gældende efter Kontraktens ophør, uanset årsagen til ophøret.

# Varighed og opsigelse

Kontrakten træder i kraft ved underskrivelsen og løber indtil den .

Styrelsen er til enhver tid berettiget til skriftligt at opsige Kontrakten helt eller delvist med 4 ugers varsel. Ved opsigelse modtager Leverandøren honorar beregnet for den opsagte del efter medgået tidsforbrug frem til det tidspunkt, hvor opsigelsen får virkning.

# Forpligtelser ved ophør

Ved Kontraktens ophør uanset årsag hertil – er Styrelsen berettiget til at beslutte helt eller delvist og mod et forholdsmæssigt vederlag at overtage det indtil da udførte arbejde i form af bl.a. skriftligt materiale, data mv. *[Indsæt evt. yderligere beskrivelse af de leverancer, der måtte fremkomme under udførelsen af Kontrakten]* med henblik på opgavens færdiggørelse, eventuelt med bistand fra tredjemand, jf. punkt 13.4.

Kontraktens ophør berører ikke gyldigheden af kontraktbestemmelser (om ansvar, tavshedspligt mv.), som har til formål at være gældende også efter Kontraktens ophør.

Leverandøren er i forbindelse med Kontraktens ophør, uanset årsagen hertil, forpligtet til at bistå Styrelsen i et rimeligt omfang i relation til tilvejebringelse af det fornødne grundlag for eventuel gennemførelse af udbud af de ydelser, som Kontrakten omfatter.

Endvidere er Leverandøren forpligtet til at samarbejde i fornødent omfang med en eventuel ny leverandør med hensyn til opgavens overgang til den nye leverandør.

Leverandøren modtager ikke særskilt vederlag for disse opgaver.

# Ændringer og fortolkning

Denne Kontrakt kan kun ændres ved skriftlig aftale mellem Styrelsen og Leverandøren, der vedhæftes Kontrakten som et tillæg.

Bestemmelser i Leverandørens tilbud, i korrespondance forud for indgåelse af Kontrakten eller lignende, der ikke er gentaget i denne Kontrakt, kan ikke efterfølgende påberåbes som fortolkningsgrundlag.

Henvisning til Kontrakten eller til en bestemmelse heri omfatter også de til Kontrakten hørende Bilag, henholdsvis de af Kontraktens Bilag, der er relevante for den pågældende bestemmelse.

Ved uoverensstemmelse mellem Kontrakten og Bilagene hertil har Kontrakten forrang.

# Tvister

Retsforholdet ifølge Kontrakten og dennes for­tolkning afgøres efter dansk ret.

Såfremt der opstår en uoverensstemmelse mellem Parterne i forbindelse med Kontrakten, skal Parterne søge en løsning ved forhandling.

Såfremt der ikke ved forhandling kan opnås en løsning, afgøres tvisten ved de almindelige domstole.

# Underskrifter

Kontrakten underskrives i to eksemplarer, hvoraf ét opbevares af Styrelsen og ét opbevares af Leverandøren.

Sted:

Dato:

For Styrelsen:

Sted:

Dato:

For Leverandøren: